ઈસ્ટ ઈન્ડિયા કંપનીના ગવર્નર રહી ચૂકેલા સર આર્થર મેલેટ મૅક્લિનનો વંશજ કંગાળ સ્થિતિમાં છે. તેની આગળની પેઢીના પૂર્વજો પણ આવી જ બદહાલીમાં અકાળે મોતને ભેટ્યા હતા. આર્થરની પત્ની અને નાના બાળકનું મહાબળેશ્વર ખાતે ભેખડ ધસી પડતાં ધસમસતી નદીમાં તણાઈ જવાથી મોત નિપજ્યું હતું. એ પિતૃ નડતર હોવાનું ધારીને વિલિયમ મૅક્લિન ભારત આવ્યો છે. બ્રિટિશ એમ્બેસીમાંથી મેળવેલી વિગતો મુજબ, મિ. મૅક્લિન પુણેથી મહાબળેશ્વર જશે અને પોતાના પૂર્વજ આર્થર મૅક્લિને એ જમાનામાં અહીં વસાવેલી એસ્ટેટનું પગેરું શોધવા પ્રયત્ન કરશે.